Suzette Doctolero

Si Suzette Sévero Doctolero (namundag kan Disyembre 16, 1968) sarong Filipinang parasurat nin senaryo para sa pelikula asin telebisyon. Siya midbid na gayo sa pagiging kagmukna kan Encantadia kan 2005 asin an mga nagsurunod na serye sa telebisyon kabali an Encantadia 2016 reboot.  Siya kadaklan pigbibisto bilang parasurat nin senaryo, kagmukna nin serye asin creative consultant para sa GMA Network. An iba pa niyang mga obra kabali an Amaya, Indio asin My Husband's Lover. Siya man an nagsurat kan istorya para sa pelikulang Let the Love Begin asin nagin creative consultant para sa serye sa telebisyon na Alyas Robin Hood asin Destined to be Yours.

Agi-agi sa buhay
Si Suzette Severo Doctolero nagdakula sa Calabanga, Camarines Sur asin siya an makoapo ni Buenviges Narvadez, sarong Pilipinong komedyante asin aktres kan mga taon 1930. Nag-adal siya sa hayskul sa José Rizal College (na kan huri nagin José Rizal University) asin nag-adal sa kolehiyo sa Polytechnic University of the Philippines (PUP) sa iba-ibang kurso.  Inot siyang nagkua nin kurso sa accounting, dangan clinical psychology asin sa huri bachelor of arts sa Filipino.  Kan siya nasa PUP, nag-ayon siya sa mga grupong teatro na Dulaang Kalayaan asin Dulaang Bonifacio kun saen pig-portray niya si Gregoria de Jesus sa saro sa mga dula.

Sa edad na 19 kan 1988, an parahulit ni Doctolero, si Angie Ferro, nagkua saiya bilang katabang sa produksyon para sa Balintataw TV. Pagkatapos kan saiyang pagtrabaho sa Balintataw TV, nagprobar siyang magsurat nin mga nobelang romantiko asin sa tabang ni Lualhati Bautista, an saiyang obra na may titulong Ako si Alex, Babae (Ako si Alex, sarong Babaye) ipinublikar kan Anvil Publishing.  Kan mga taon 1990, si Doctolero nagsakripisyo sa pagpabakal kan saiyang mga obra sa manlain-lain na mga parapublikar, mga panginot na parasurat, mga paraliwat (editor) asin mga prodyuser . Nagkontribwir man siya sa pagsurat nin istorya kan mga palabas na Viva Television. 

Sa huring parte kan saiyang karera, si Doctolero nagin parasurat nin senaryo para sa serye sa telebisyon kan GMA Network. Saro siya sa mga parasurat kan Kirara, Ano Ang Kulay ng Pag-ibig? asin Sana Ay Ikaw Na Nga.   An Encantadia iyo an saiyang pinakainot na proyekto bilang pamayong parasurat asin an saiyang pinakainot na obra sa telepantasya na genre, na saiyang ginibo para sa GMA Network. An saiyang iba pang mga pigkredito na mga obra para sa GMA Network kabali an Amaya, Indio asin My Husband's Lover. Siya man an nagsurat kan iskrip para sa nagkapirang mga yugto kan Daisy Siete, na pigprodusir kan Focus Entertainment asin ipinahiling man sa GMA Network.  Nagsurat man siya nin mga iskrip para sa adaptasyon sa telebisyon kan Lupin, Joaquin Bordado, Totoy Bato, Gagambino asin Panday Kids alagad kadaklan sa mga seryeng ini dai nakakua nin halangkaw na rating, kaya dai na siya nagsurat nin mga adaptasyon.  Para sa saiyang mga kredito sa pelikula, isinurat niya an iskrip para sa Let the Love Begin asin Bahay Kubo: A Pinoy Mano Po!.

Kan 2016, si Doctolero an nagin creative consultant para sa Alyas Robin Hood kan GMA Network., na nag-eestorya manungod ki Jose Paulo "Pepe" de Jesus na sarong abogado na inaakusaran na guminadan kan saiyang ama dangan pigpeke niya an saiyang kagadanan tanganing magin vigilante gamit an pana.  Dakul na mga netizen an nagturo na an Alyas Robin Hood igwa nin nagkapirang pagkakaagid sa Arrow kan The CW .Si Stephen Amell na naglaladawan kan titulong karakter na Oliver Queen/Green Arrow sa Arrow nagkomento man manungod ki Alyas Robin Hood sa paagi nin sarong paskil sa Facebook. Idinepensa ni Doctolero an palabas asin sinabi niya na an Alyas Robin Hood nakabasar sa alamat kan Robin Hood, sarong osipon na Ingles, asin bakong nakasusog sa Arrow. Ipinaliwanag man niya na an istorya ni Robin Hood yaon na sa irarom kan public domain asin ini ginamit bilang master plot kan kadakol na mga parasurat. Sinambit man niya na igwang kaagid na kaso kan 2007 kan siya nagsurat kan telebisyon na adaptasyon kan Lupin.  An mga parasurat kan mga naenot na adaptasyon kan Lupin sa Hapon nagpadara nin demand letter sa GMA Network alagad dai nanggana an mga parasurat huli ta an Lupin nakasusog sa sarong karakter na Pranses na ginibo ni Maurice Leblanc, na yaon na sa pampublikong domain. 

Si Doctolero iyo man an creative consultant kan Destined to be Yours kan 2017, na pinanginotan ninda Alden Richards asin Maine Mendoza (na midbid sa kabilogan bilang AlDub), na iyo an saindang pinakainot na prime time series. Kan Abril 2017, nagkomento si Doctolero sa Twitter manungod sa serye na nagsasabi na an mga inot na semana kan Destined to be Yours nagin flop o dai nagin marhay an rating alagad kan huri nagkaigwa ini nin marhay na rating pagkatapos na baguhon an direksyon kan istorya. An mga tagahanga kan AlDub asin iba pang mga netizen nagkaigwa nin magkakalain na reaksyon sa saiyang mga paskil sa mkdya sosyal.  Ini an nagtulod sa Senior Vice President kan GMA Network para sa Entertainment TV na si Lilybeth G. Rasonable na magpaluwas nin opisyal na pahayag manungod sa padalan. Susog ki Rasonable, an Destined to be Yours nakaresibe nin mas halangkaw na ratings laban sa kompetisyon poon kan pilot episode sagkod sa pagpaskil kan saiyang opisyal na pahayag asin an mga tweet ni Doctolero iyo an saiyang sadiring personal na mga opinyon asin dai nagpapahiling kan paninindugan kan GMA Network. 

Pilmograpiya
Telebisyon
 1996: Tierra Sangre (bilan parasurat)
 1999: Rio del Mar (bilan parasurat)
 2000: May Bukas Pa (bilan parasurat)
 2000: Te Amo, Maging Sino Ka Man (bilan parasurat)
 2004: Forever in My Heart (bilan parasurat)
 2005: Encantadia (bilang paramukna, pamayong parasurat)
 2005: Etheria (bilang paramukna, pamayong parasurat)
 2005: Sugo (bilang malikhaon na direktor)
 2006: Encantadia: Pag-ibig Hanggang Wakas (bilang paramukna, pamayong parasurat)
 2006: Majika (bilan parasurat)
 2006: Bakekang (bilan parasurat)
 2006: Daisy Siete (bilang pamayong parasurat)
 2007: Lupin (bilan pamayong parasurat)
 2007: Impostora (bilan parasurat)
 2007: Pasan Ko ang Daigdig (bilan parasurat)
 2007: La Vendetta (bilan parasurat)
 2007: Kamandag (bilan parasurat)
 2008: Joaquin Bordado (bilan pamayong parasurat)
 2008: Gagambino (bilan pamayong parasurat)
 2008: Codename: Asero (bilan parasurat)
 2009: Totoy Bato (bilan pamayong parasurat)
 2009: Ikaw Sana (bilan pamayong parasurat)
 2009: Stairway to Heaven (bilan parasurat)
 2010: Panday Kids (as developer)
 2011: My Lover, My Wife (bilan pamayong parasurat)
 2011: Amaya (bilan paramukna, pamayong parasurat)
 2012: Legacy (bilang malikhaon na direktor)
 2012: Hiram na Puso (bilan paramukna, pamayong parasurat)
 2012: One True Love (bilan paramukna, pamayong parasurat)
 2012: Sana ay Ikaw na Nga (as co-brainstormer)
 2012: Pahiram ng Sandali (bilan paramukna, creative consultant)
 2013: Indio (bilan paramukna, pamayong parasurat)
 2013: Mundo Mo'y Akin (bilang malikhaon na parakonsulta)
 2013: My Husband's Lover (bilan paramukna, pamayong parasurat)
 2013: Akin Pa Rin ang Bukas (bilang malikhaon na parakonsulta)
 2013: Kahit Nasaan Ka Man (bilan paramukna, pamayong parasurat)
 2014: Carmela (bilan paramukna, pamayong parasurat)
 2014: Ang Dalawang Mrs. Real (bilang malikhaon na parakonsulta)
 2015: The Rich Man's Daughter (bilan paramukna, pamayong parasurat)
 2015: Healing Hearts (as creative head)
 2015: My Faithful Husband (bilan pamayong parasurat)
 2016: Poor Señorita (as creative head)
 2016: Encantadia (remake) (bilan pamayong parasurat)
 2016: Alyas Robin Hood  (bilang malikhaon na parakonsulta)
 2017: Destined to be Yours (bilang malikhaon na parakonsulta)
 2017: Kambal, Karibal (bilang malikhaon na parakonsulta)
 2018: Hindi Ko Kayang Iwan Ka (bilan pamayong parasurat)
 2018: Ika-5 Utos (bilan paramukna)
 2018: Cain at Abel (bilan paramukna)
 2019: Bihag (bilan paramukna)
 2019: Sahaya (bilan pamayong parasurat)
 2021: Legal Wives  (bilan pamayong parasurat, paramukna)
 2022:  Maria Clara at Ibarra (bilan pamayong parasurat)
 2023:  Voltes V: Legacy  (bilan pamayong parasurat)
 2024: My Guardian Alien (bilan paramukna)

 2024: Pulang Araw (bilan paramukna, pamayong parasurat)
 2025: Encantadia Chronicles: Sang'gre (bilan pamayong parasurat)

Pelikula
 1999: Hubad Sa Ilalim ng Buwan (uusipon)
 2005: Let the Love Begin (iskrip)
 2005: Lovestruck (iskrip)
 2006: I Will Always Love You (uusipon asin iskrip)
 2007: Bahay Kubo (bilang iskrip)
 2008: My Bestfriend's Girlfriend (iskrip)
 2023: When I Met You in Tokyo (iskrip)
 2023: Voltes V: Legacy – The Cinematic Experience (uusipon asin iskrip)

Mga toltolan

Mga panluwas na takod


Kategorya:Mga babayeng parasurat nin senaryo sa Pilipino
Kategorya:1968 na mga pagkamundag
Kategorya:Nabubuhay na mga tawo
Kategorya:Mga kagmukna nin tataramon na ginibo
Kategorya:Mga tawo kan GMA Network (kompanya)
Kategorya:Mga parasurat na Pilipino kan ika-20 siglo
Kategorya:Mga parasurat nin senaryo na Pilipino sa ika-21 siglo
Kategorya:Mga parasurat na babayeng Pilipino kan ika-20 siglo
Kategorya:Mga parasurat na babayeng Pilipino kan ika-21 siglo
Kategorya:Encantadia